Undersøgelser, som Ankestyrelsen står bag, viser, at både Aalborg og Frederikshavn Kommuner har lavet fejl i 55 procent af de sager, som blandt andet drejer sig om tvangsfjernelser. Det skriver P4 Nordjylland. Advokat Lars Buurgaard efterlyser mere kvalitet i sagsbehandlingerne, og kalder det yderst betænkeligt. Han er specialiseret i sager omkring tvangsfjernelse, og kalder en tvangsfjernelse for et så massivt indgreb i en families liv, at det er forfærdeligt, hvis tvangsfjernelsen så sker på baggrund af fejl i sagsbehandlingerne. Det skriver P4 Nordjylland.
Brønderslev Kommune har mødt stor kritik for håndteringen af Serritslevsagen, men Brønderslev Kommune er ikke den eneste nordjyske kommune, der er blevet kritiseret for at begå alvorlige fejl i sagsbehandlinger. En undersøgelse viser, at mange kommuner begår alvorlige fejl.